MBWEINEYO DIYA WANGYE

Mbweineyo Diya wangye 
Owu nkubize Kyokuhiirwa 
Namuha n'erya Dalingi 
Buzima kwo ka mpiriirwe!

Akashoma ni Gurajuweeti 
Ashomire ebya kompyuuta 
N'eby'esimu z'omu ngaro 
N'akajungu naakagamba gye!

Akasimu ke k'omu ngaro
Ti kitafaari, ti katooki
Ni taachi fooni y'ebeeyi
Ya Intaneeti na Whatisappu!

Akashokye ke kanyiriire 
Akakomeise na za bureidi 
Iya ring n'ezemiringa 
Nekileezi ze ni dayamondi!

Amaisho gye n'enyonyoozi 
Amaino gye n'orubaare 
Enyindo ye eshongoize; 
N'ow'eminwa ya Kebirungi!

Akuziregye n'omunyeete 
Ti mugufu nainga Muhangi 
Aringaniire nyaburawe 
Noreebera okutangaara!

Nyakutonda akamutona sheepu 
Yamuheereza figa 8
Akabina ka nkariyaaa
Naribata nakahuungura!

Emikono ye ti bunyaafu
 Nyakuhanga akagirunga 
Yagisiiga n'akarangi
Ni nk'ey'omugore omu rusiika!

Amaguru gye ti mihunda 
Teine na ntumbwe z'obutomi 
Nyakugabumba aketwaara 
Ndikaitwa yagashoronzya!

Eibeere ti stokingi 
Nk'erizeire abaana mwenda 
Rishongweize, rikyemereire 
Okwontsya oraije kubanza!

 Ai nuunu ka mpiriirwe
Ai nwengye ka mpwereirwe 
Kutunga Diya Dalingi
Wu naatooraine omu baingi!

